CELEX: E2014P0023
Language: et
Date: 2014-12-01 00:00:00
Title: Ettevõtja Kimek Offshore AS 1. detsembril 2014 EFTA järelevalveameti vastu esitatud hagi (Kohtuasi E-23/14)

5.2.2015   
            
            
               ET
            
            
               Euroopa Liidu Teataja
            
            
               C 39/4
            
         Ettevõtja Kimek Offshore AS 1. detsembril 2014 EFTA järelevalveameti vastu esitatud hagi
   (Kohtuasi E-23/14)
   (2015/C 39/04)
   Ettevõtja Kimek Offshore AS, keda esindavad advokaadid Bjørnar Alterskjær ja Robert Lund büroost ALT Law Firm, Fridtjof Nansens plass 6, N-0160 Oslo, Norra, algatas 1. detsembril 2014 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               tühistaks EFTA järelevalveameti 18. juuni 2014. aasta otsuse nr 225/14/COL, milles käsitletakse piirkondlikult diferentseeritud sotsiaalkindlustusmaksu aastateks 2014–2020;
            
         
               2.
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja Kimek Offshore on osa Kimeki kontsernist. Kimek Offshore on nafta- ja gaasisektori teenindusettevõte, kes rendib tööjõuna välja peamiselt keevitajaid, mehaanikuid ja insenere. Ettevõtja haldus- ja juhtimisüksuse asukoht on Kirkenes, Norra.
            
         
               —
            
            
               Kohtuasi käsitleb taotlust tühistada EFTA järelevalveameti otsus, millega kiideti heaks regionaalne abi Norras aastateks 2014–2020.
            
         Hageja väidab, et EFTA järelevalveamet on:
   
               —
            
            
               rikkunud kohustust algatada järelevalve- ja kohtulepingu protokolli nr 3 I osa artikli 1 lõikes 2 ja protokolli nr 3 II peatüki artikli 6 lõikes 1 sätestatud ametlik uurimismenetlus (järelevalve- ja kohtulepingu protokolli nr 3 II peatüki artikli 4 lõige 4);
            
         
               —
            
            
               rikkunud järelevalve- ja kohtulepingu artikli 16 järgset kohustust põhjendada tehtud otsust sotsiaalkindlustusmaksu käsitlevate normide kohta, mis puudutavad töötajate rentimist.